Pielikums Nr. 3
Nomas tiesību rakstiskās izsoles nolikumam
										PROJEKTS

NEDZĪVOJAMO TELPU NOMAS LĪGUMS NTL/2026
	
Ventspils
	              
                2026. gada __. augusts

	
	


Ventspils novada pašvaldība, reģ.Nr.90000052035, turpmāk - IZNOMĀTĀJS, kuru pamatojoties uz Ventspils novada pašvaldības Nolikumu, pārstāv _____, no vienas puses, un
_________________, turpmāk - NOMNIEKS,  _____________________ personā, kurš rīkojas uz ________________ pamata, no otras puses, turpmāk abi kopā – PUSES, bet katrs atsevišķi – PUSE, ņemot vērā Ventspils novada domes Nekustamo īpašumu iznomāšanas komisijas 2026.gada 24.jūlija lēmumu (protokols Nr.14,18.§), izsakot savu brīvi radušos gribu, bez maldiem un viltus, noslēdz PUSĒM un to tiesību un pienākumu pārņēmējiem saistošu līgumu, turpmāk – LĪGUMS, par sekojošo:

1. Līguma priekšmets
1. IZNOMĀTĀJS nodod un NOMNIEKS pieņem lietošanā par maksu nedzīvojamo telpu 12,8 m2 platībā, tas ir, - 2.stāvā telpu grupā ar kadastra apzīmējumu 9833 007 0117 001 001, telpa Nr.40, adresē: Lielā ielā 2a, Piltene, Ventspils novads, (būves kadastra apzīmējums 9833 007 0117 001), turpmāk - NOMAS OBJEKTS. Telpu izvietojuma shēma pielikumā  Nr.1. 
1. IZNOMĀTĀJS iznomā NOMAS OBJEKTU tikai______________. Citādai NOMAS OBJEKTA izmantošanai nepieciešama IZNOMĀTĀJA rakstiska atļauja. 
1. LĪGUMA parakstīšanas brīdī NOMNIEKS ir iepazinies ar NOMAS OBJEKTA un inženiertehnisko tīklu stāvokli, kā arī ar NOMAS OBJEKTA un ēkas, kurā tas atrodas, apgrūtinājumiem un apņemas neizteikt iebildumus un pretenzijas. 

1. Līguma darbības termiņš
1. LĪGUMS stājas spēkā 2026.gada __._____ un ir spēkā līdz 2031.gada 31.augustam.
1. IZNOMĀTĀJAM ir tiesības pagarināt nomas līguma termiņu, ievērojot „Publiskas personas finanšu līdzekļu un mantas izšķērdēšanas novēršanas likums” noteikto nomas līguma termiņa ierobežojumu. 

1. Nomas maksa un samaksas kārtība
1. Par LĪGUMA 1.punktā norādīto iznomāto NOMAS OBJEKTU NOMNIEKS maksā IZNOMĀTĀJAM saskaņā ar Ventspils novada domes Nekustamā īpašuma iznomāšanas komisijas lēmumu rakstiskas izsoles rezultātiem ___EUR (_______) mēnesī, šai summai papildus tiek piemērots pievienotās vērtības nodoklis (PVN) atbilstoši Latvijas Republikā normatīvajos aktos noteiktajai standarta likmei, turpmāk tekstā – NOMAS MAKSA.
1. Papildus NOMAS MAKSAI NOMNIEKAM ir pienākums IZNOMĀTĀJA iesniegtajā rēķinā norādītajā apjomā un kārtībā veikt samaksu par saņemtajiem komunālajiem pakalpojumiem (apkure, ūdensapgāde un kanalizācija) un elektroenerģiju, kas tiek aprēķināta proporcionāli NOMAS OBJEKTA platībai, un atkritumu izvešanu, kas tiek aprēķināta proporcionāli iznomājamo telpu skaitam ēkā, saskaņā ar maksājuma periodā spēkā esošajiem pakalpojuma sniedzēja tarifiem, kā arī veikt nekustamā īpašuma nodokļa samaksu. 
1. ”NOMAS MAKSA un citi LĪGUMĀ noteiktie maksājumi tiek pārskaitīti uz LĪGUMA rekvizītu daļā norādīto IZNOMĀTĀJA norēķinu kontu.
1. IZNOMĀTĀJAM ir tiesības, nosūtot NOMNIEKAM rakstisku paziņojumu,  vienpusēji mainīt NOMAS MAKSAS apmēru bez grozījumu izdarīšanas līgumā:
9. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
9. ja saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos NOMAS MAKSAS apmērs tiek mainīts, sākot ar dienu, kāda noteikta attiecīgajos normatīvajos aktos;
9. reizi gadā nākamajam nomas periodam, ja ir mainījušies NOMAS OBJEKTA plānotie pārvaldīšanas izdevumi;
9. ja normatīvie akti paredz citu NOMAS MAKSAS apmēru vai NOMAS MAKSAS aprēķināšanas kārtību.
1. Ja NOMAS OBJEKTAM saskaņā ar IZNOMĀTĀJA vērtējumu ir nepieciešama atjaunošana, pārbūve vai restaurācija, un NOMNIEKS to veic par saviem līdzekļiem ar IZNOMĀTĀJA rakstisku piekrišanu, akceptētu izmaksu tāmi un ievērojot normatīvo aktu prasības, pēc minēto darbu pabeigšanas IZNOMĀTĀJS NOMAS MAKSU var samazināt proporcionāli NOMNIEKA veiktajiem ieguldījumiem, ievērojot Civillikumā minētos nosacījumus par nepieciešamo un derīgo izdevumu atlīdzināšanu. NOMAS MAKSU samazina, ja IZNOMĀTĀJS konstatē, ka NOMNIEKS attiecīgos ieguldījumus ir veicis.

1. Pušu tiesības un pienākumi
1. IZNOMĀTĀJA pienākumi:
11.  5 (piecu) darba dienu laikā no LĪGUMA spēkā stāšanās dienas nodot NOMAS OBJEKTU NOMNIEKAM, par to sastādot NOMAS OBJEKTA pieņemšanas-nodošanas aktu, norādot tajā telpas stāvokli, tur esošo iekārtu stāvokli. NOMAS OBJEKTA pieņemšanas-nodošanas akts (pielikums Nr. 2) ir šī LĪGUMA neatņemama sastāvdaļa, pēc kura parakstīšanas NOMNIEKAM ir tiesības brīvi iekļūt NOMAS OBJEKTĀ un izvietot tajā savu īpašumu;
11.  iesniegt NOMNIEKAM rēķinu par kārtējo mēnesi līdz nākamā mēneša 5 (piektajam) datumam.
1. IZNOMĀTĀJAM ir tiesības iepriekš saskaņotā laikā pārbaudīt NOMAS OBJEKTA stāvokli un ekspluatācijas pareizību, pieaicinot NOMNIEKA pārstāvi.
1. NOMNIEKA pienākumi:
13.  piecu darba dienu laikā no NOMAS OBJEKTA pieņemšanas lietošanā noslēgt līgumu par pakalpojumiem, kas saistīti ar NOMAS OBJEKTA lietošanu ar attiecīgo pakalpojumu sniedzējiem; 
13.  veikt visus LĪGUMĀ noteiktos maksājumus LĪGUMĀ noteiktajā kārtībā, apjomā un termiņos;
13.  maksāt visus normatīvajos aktos paredzētos nodokļus, nodevas un citus maksājumus, ar ko NOMAS OBJEKTS, NOMAS MAKSA un citi LĪGUMĀ noteiktie maksājumi tiek aplikti LĪGUMA darbības laikā.
13.  rūpēties par NOMAS OBJEKTA uzturēšanu kārtībā, nodrošināt nomā saņemtās telpās atrodošos, NOMNIEKAM piederošo iekārtu saglabāšanu, nepieļaut to pazušanu vai bojā eju; 
13.  ne vēlāk, kā 5 (piecu) darba dienu laikā pēc LĪGUMA darbības termiņa izbeigšanās, nodot IZNOMĀTĀJAM NOMAS OBJEKTU ar  nodošanas – pieņemšanas aktu.
1. NOMNIEKAM ir tiesības:
14.  lietot NOMAS OBJEKTU atbilstoši LĪGUMA noteikumiem, tā izmantošanas mērķim un tehniskajiem noteikumiem, ievērojot attiecīgos sanitāros, ugunsdrošības un ekspluatācijas noteikumus, kā arī ir pienākums atbildēt par tajā atrodošos elektroiekārtu un citu inženiertehnisko tīklu un ierīču saglabāšanu, ekspluatāciju un drošības tehnikas noteikumu ievērošanu, kā arī novērst bojājumus. Avārijas gadījumā NOMNIEKAM ir pienākums nekavējoties informēt IZNOMĀTĀJU un veikt visus iespējamos pasākumus avārijas seku likvidācijai;
14.  veikt NOMAS OBJEKTA apdrošināšanu pret uguns postījumiem un citiem riskiem visā LĪGUMA darbības termiņā un iesniegt IZNOMĀTĀJAM apdrošināšanas polises kopiju.  IZNOMĀTĀJS neuzņemas atbildību par NOMNIEKA īpašuma bojājumu vai pazušanu.
1. NOMNIEKS nav tiesīgs:
15. veikt NOMAS OBJEKTA pārplānošanu, veikt pārveidojumus vai izmaiņas inženiertehnisko tīklu un ierīču konstrukcijā, kā arī uzstādīt konstrukcijas, papildinājumus, zīmes, veikt labojumus un uzstādīt NOMAS OBJEKTĀ (iekšpusē un ārpusē), satelītu vai citas antenas bez IZNOMĀTĀJA rakstveida piekrišanas un saskaņojuma;
15. nodot NOMAS OBJEKTU lietošanā, tai skaitā, apakšnomā  citām juridiskām vai fiziskām personām, izņemot trešajām personām, kuras ir komercsabiedrības, kuras daļēji vai pilnībā pieder NOMNIEKAM, vai ir saistītas ar NOMNIEKU. Par šādu NOMAS OBJEKTA nodošanu apakšnomā NOMNIEKS rakstiski informē IZNOMĀTĀJU;
15. ieķīlāt NOMAS OBJEKTU vai kā citādi izmantot darījumos ar trešajām personām, kā rezultātā trešā persona iegūtu tiesības uz NOMAS OBJEKTU vai tā daļu pilnīgu vai daļēju lietošanu.

1. Atbildība
1. IZNOMĀTĀJAM ir tiesības pieprasīt līgumsodu 0,1 procenta apmērā par katru kavējuma dienu no neapmaksātās summas, saskaņā ar IZNOMĀTĀJA izsniegto rēķinu, bet ne vairāk kā 10% no nokavētās maksājuma summas. NOMNIEKA izdarītie maksājumi (arī pa daļām izdarītie maksājumi) vispirms ieskaitāmi vēl nenomaksātā parāda dzēšanai un tikai pēc tam līgumsoda samaksai, par to rakstiski paziņojot NOMNIEKAM. Līgumsoda samaksa neatbrīvo NOMNIEKU no LĪGUMĀ noteikto saistību izpildes.
1. Ja NOMNIEKS, LĪGUMA termiņam izbeidzoties, 10 (desmit) kalendāro dienu laikā neatbrīvo NOMAS OBJEKTU, NOMNIEKS atlīdzina IZNOMĀTĀJAM nodarītos zaudējumus trīskāršā NOMAS MAKSAS apmērā līdz NOMAS OBJEKTA faktiskai nodošanas dienai saskaņā ar nodošanas-pieņemšanas aktu. Šāds NOMAS OBJEKTA turējums nav uzskatāms par LĪGUMA pagarinājumu.

1. Līguma darbība
1. LĪGUMS var tikt izbeigts pirms LĪGUMA termiņa beigām, PUSĒM savstarpēji rakstiski vienojoties.
1. IZNOMĀTĀJAM ir tiesības rakstiski informējot NOMNIEKU 1 (vienu) kalendāro mēnesi iepriekš vienpusēji izbeigt LĪGUMU pirms termiņa, neatlīdzinot NOMNIEKAM zaudējumus, kas saistīti ar LĪGUMA pirmstermiņa izbeigšanu, kā arī NOMNIEKA veiktos ieguldījumus NOMAS OBJEKTĀ, ja:
19. NOMNIEKA darbības dēļ tiek bojāts NOMAS OBJEKTS;
20.2. LĪGUMĀ noteiktajā termiņā nav noslēgti līgumi par pakalpojumu sniegšanu, kas saistīti ar NOMAS OBJEKTA lietošanu;
20.3. NOMNIEKAM ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā NOMNIEKS nemaksā citas nomas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem komunālajiem pakalpojumiem (apkure,  aukstais, karstais ūdens un kanalizācija, atkritumu izvešana, elektrība, u.c.);
20.4. NOMNIEKS vairāk nekā mēnesi kavē nekustamā īpašuma nodokļa samaksu;
20.5. NOMNIEKS apzināti vai rupjas neuzmanības dēļ pasliktina NOMAS OBJEKTA un iekārtu stāvokli;
20.6. NOMNIEKS NOMAS OBJEKTĀ veicis remontdarbus vai būvniecību, pārkāpjot LĪGUMA noteikumus vai attiecīgos normatīvos aktus;
20.7. NOMAS OBJEKTA lietošana apdraud darbinieku veselību, dzīvību un drošību, vai ir pretrunā ar morāles un ētikas normām;
20.8. NOMNIEKA, viņa darbinieku vai viņa interesēs strādājošo citu personu darbības vai bezdarbības rezultātā tiek nodarīts kaitējums IZNOMĀTĀJA interesēm, NOMAS OBJEKTAM vai tam pieguļošajai teritorijai vai trešajām personām;
20.9. NOMNIEKS bez IZNOMĀTĀJA rakstiskas piekrišanas nodod NOMAS OBJEKTU apakšnomā vai citādā veidā nodod to lietošanā trešajai personai;
  20.10.NOMNIEKS ļaunprātīgi nepilda LĪGUMA noteikumus, kas dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē;
  20.11. NOMNIEKS nepilda NOMAS OBJEKTA izmantošanas nosacījumus;
  20.12. NOMNIEKS zaudē attiecīgas valsts vai pašvaldības iestādes piešķirtās tiesības/atļauju izmantot Telpas LĪGUMĀ noteiktajam mērķim.
1. IZNOMĀTĀJAM ir tiesības, rakstiski informējot NOMNIEKU 3 (trīs) kalendāros mēnešus iepriekš, vienpusēji atkāpties no LĪGUMA, neatlīdzinot NOMNIEKAM zaudējumus, kas saistīti ar LĪGUMA pirmstermiņa izbeigšanu, ja NOMAS OBJEKTS nepieciešams IZNOMĀTĀJAM sabiedrisko vajadzību nodrošināšanai vai normatīvajos aktos noteikto publisko funkciju veikšanai. Šajā gadījumā IZNOMĀTĀJS, ievērojot Civillikumu un LĪGUMU, atlīdzina NOMNIEKAM nepieciešamos un derīgos izdevumus, ko NOMNIEKS taisījis NOMAS OBJEKTAM.

1. Strīdu izskatīšana un citi jautājumi
1. Visi LĪGUMA grozījumi un papildinājumi ir spēkā tikai tad, ja tie noformēti rakstiski, tos parakstījušas abas PUSES.
1. PUSES vienojas, ka LĪGUMĀ neregulētajām attiecībām piemērojami normatīvie akti, tajā skaitā Ministru kabineta 2018.gada 20.februāra noteikumi Nr.97 ‘’Publiskas personas mantas iznomāšanas noteikumi”.
1. Visus strīdus, kas var rasties šī LĪGUMA izpildes laikā, PUSES risina, abpusēji vienojoties, bet ja 15 (piecpadsmit) darba dienu laikā rakstveida vienošanās nav panākta, strīdu izskata tiesa, saskaņā ar normatīvajiem aktiem.
1. Visi paziņojumi, kas attiecināmi uz LĪGUMA izpildi, nosūtāmi uz LĪGUMA rekvizītu daļā norādītajām PUŠU adresēm, un visi paziņojumi, izņemot rēķinus, tiek uzskatīti par saņemtiem, kad nogādāti personīgi vai pa e-pastu ar saņemšanas apstiprinājumu, vai 3 (trīs) kalendārās dienas pēc tam, kad nosūtīti pa pastu Latvijas teritorijā ierakstītā vēstulē. Mainot savu nosaukumu, adresi vai citus rekvizītus, katra PUSE apņemas 7 (septiņu) kalendāro dienu laikā rakstiski paziņot otrai PUSEI par izmaiņām.
1. Puses nav atbildīgas par līgumsaistību neizpildi un neizpildes radītiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militārās akcijas u.c.). Par līgumsaistību izpildes neiespējamību minēto apstākļu dēļ viena PUSE rakstveidā informē otru 3 (trīs) kalendāro dienu laikā pēc šo apstākļu iestāšanās un ja nepieciešams, vienojas par turpmāku LĪGUMA izpildes kārtību vai izbeigšanu.
8. Personas datu aizsardzība
27. PUSES vienojas, ka visi personas dati, kas tiek iegūti LĪGUMA izpildes laikā, tiek apstrādāti, ievērojot datu subjekta pamattiesības un brīvības atbilstoši personas datu aizsardzību reglamentējošo normatīvo aktu, tai skaitā Vispārīgās datu aizsardzības regulas, prasībām. 
28. Pārzinis personas datu apstrādei - Ventspils novada pašvaldība, reģistrācijas Nr. 90000052035, juridiskā adrese Skolas iela 4, Ventspils, LV-3601, tālrunis 63629450, elektroniskā pasta adrese info@ventspilsnd.lv    (turpmāk– PĀRZINIS).
29. Personas datu aizsardzības speciālista kontaktinformācija - elektroniskā pasta adrese datuaizsardziba@ventspilsnd.lv.
30. Šī LĪGUMA ietvaros visus fiziskās personas datus PUSES apstrādā tikai šī LĪGUMA izpildes mērķiem un tikai tādā apmērā, lai nodrošinātu starp PUSĒM noslēgtā LĪGUMA izpildi un šai sakarā piemērojamo normatīvo aktu prasību ievērošanu.

9. Īpašie noteikumi
31. NOMNIEKS 5 darba dienu laikā no NOMAS OBJEKTA pieņemšanas papildus noslēdz līgumu par pakalpojumiem, kas saistīti ar NOMAS OBJEKTA lietošanu: 
31.1. auksto ūdeni un kanalizāciju, apkuri – ar pakalpojumu sniedzēju;
  31.2. elektroenerģiju - ar piegādātāju; 
  31.3. atkritumu izvešanu - ar atkritumu apsaimniekotāju.
32.NOMAS OBJEKTS NOMNIEKAM ir nodots bez inventāra.
33. LĪGUMAM ir pievienoti sekojoši pielikumi:
  33.1. Nedzīvojamo telpu izvietojuma shēma (pielikums Nr.1);
  33.2. NOMAS OBJEKTA pieņemšanas - nodošanas akts (pielikums Nr.2).
34.Līgums ir sagatavots latviešu valodā uz 5 (piecām) lpp. divos eksemplāros: pa vienam eksemplāram katrai PUSEI.

10. Pušu juridiskās adreses un rekvizīti
	
IZNOMĀTĀJS 
Ventspils novada pašvaldība 
Reģ. Nr. 90000052035 
Skolas iela 4, Ventspils, LV-3601 
Konts: LV43HABA0551025783880 
Tālrunis:22448633
E-pasts: info@ventspilsnd.lv
_____________________________
	
NOMNIEKS















Iznomājamās telpas izvietojuma shēma nekustamā īpašumā,
Lielā iela 2a, Piltene Ventspils novadā,
[bookmark: _Hlk235022870]Būves kadastra apzīmējums Nr.9833 007 0117 001


Telpas grupas kadastra apzīmējums Nr. 9833 007 0117 001 001 (atpūtas telpa Nr.40).

